סנט וינסנט (זמרת)

אן ארין "אנני" קלארק (באנגלית: Anne Erin "Annie" Clark; נולדה ב-28 בספטמבר 1982), המוכרת בשם הבמה סנט וינסנט (St. Vincent), היא מוזיקאית, זמרת-יוצרת, שחקנית ומפיקה מוזיקלית אמריקאית. המוזיקה שלה נודעת בעיבודיה המורכבים, תוך שימוש במגוון רחב של כלים. היא זכתה לשבחים שונים, כולל שלושה פרסי גראמי.

 ביוגרפיה 
נולדה בשם אן ארין קלארק בטלסה, אוקלהומה שבארצות הברית, למשפחה נוצרית בעיקרה. אמה היא עובדת סוציאלית ומנהלת בעמותה, ואביה-החורג עובד כמנהל מס חברות. הוריה הביולוגיים התגרשו בהיותה בת שלוש, וכילדה בת שבע עברה עם אמה ושתי אחיותיה הגדולות להתגורר בדאלאס, טקסס. סיפרה שבבדיקת בדיקת DNA גנאלוגית של 23andMe גילתה כי מוצאה האתני הוא כ-80% אירי, וכ-20% יהודי-אשכנזי. היא גדלה כקתולית וכאוניברסליסטית-אוניטריאנית. לה ארבעה אחים וארבע אחיות ממשפחותיהם המעורבות של הוריה.

 קריירה 
בילדותה, קלארק העריצה את הזמר ריצ'י ואלנס ואת הסרט "La Bamba". כשהייתה בת חמש, אמה שלה נתנה לה גיטרת פלסטיק אדומה מהחנות טארגט לחג המולד. היא החלה לנגן בגיטרה אמיתית הראשונה שלה בגיל 12 ועבדה כמה משנות ההתבגרות שלה כאשת במה עבור דודה ודודתה, צמד הג'אז טאק&פאטי. בשנת 2001, היא סיימה את בית הספר התיכון Lake Highlands, שם השתתפה בתיאטרון ובלהקת הג'אז של בית הספר, והייתה חברה לכיתה של השחקן מארק סאלינג.

היא למדה במכללת ברקלי למוזיקה בבוסטון, מסצ'וסטס, ולמדה אצל פרופסור לורן פסארלי. היא עזבה לאחר שלוש שנים, בתחושה שמוסדות אמנות כמו ברקלי מתמקדים לפעמים יותר באסתטיקה של אמנות מאשר באמנות עצמה. בדיעבד היא אמרה, "אני חושבת שבבית ספר למוזיקה ובית ספר לאמנות, או בית ספר בכל צורה שהיא, חייבת להיות איזושהי מערכת של דירוג ומדידה. הדברים שהם יכולים ללמד אותך ניתנים למדידה. אמנם כל זה טוב ויש את המקום שלו, בשלב מסוים אתה צריך ללמוד כל מה שאתה יכול ואז לשכוח את כל מה שלמדת כדי באמת להתחיל לעשות מוזיקה."

סנט וינסנט החלה את הקריירה המוזיקלית שלה כחברה ב-The Polyphonic Spree. היא גם הייתה חברה בלהקת סיבוב ההופעות של סופיאן סטיבנס לפני שהקימה להקה משלה ב-2006.

אלבום הבכורה שלה Marry Me, יצא ב-2007, ואחריו Actor יצא ב-2009 ו-Strange Mercy יצא ב-2011. ב-2012 הוציאה סנט וינסנט את Love This Giant, אלבום שנעשה בשיתוף פעולה עם דייוויד ביירן. אלבום האולפן הרביעי שלה, St. Vincent שיצא ב-2014, זכה להערכה נרחבת ממבקרים. אלבומה החמישי, Masseduction שיצא ב-2017, זכה לשבחים רבים נוספים. אלבומו השישי של סנט וינסנט, Daddy's Home, יצא ב-2021 וגם זכה לשבחים רבים.

מלבד מוזיקה, סנט וינסנט כתבה וביימה קטע בסרט האימה האנתולוגי XX משנת 2017. היא גם הייתה שותפה לכתיבה וכיכבה בסרט המתח הפסיכולוגי The Nowhere Inn (2020).

בנובמבר 2024, סנט וינסנט הכריזה על סיבוב הופעות בארצות הברית באפריל 2025 לרגל חגיגות אלבומה מ-2024, All Born Screaming. סיבוב ההופעות יתחיל בדאלאס ויכלול עצירות באוסטין, יוסטון, ניו אורלינס, אטלנטה, שארלוטסוויל, פיטסבורג וניו הייבן. חלק מההופעות כוללות השתתפות בפתיחת מופעים של ניק קייב. היא גם שחררה סינגל חדש בשם "El Mero Cero", גרסה בספרדית לשיר "Big Time Nothing" מתוך האלבום. Todos Nacen Gritando, גרסה בספרדית של האלבום All Born Screaming, צפויה לצאת ב-15 בנובמבר.

 חיים אישיים 
קלארק מתגוררת בדאלאס, בלוס אנג'לס ובניו יורק. בראיון משנת 2014 סיפרה כי היא מגדירה את מיניותה וזהותה המגדרית כ"נזיל". בשנים 2014-2016 הייתה בזוגיות עם הדוגמנית והשחקנית הבריטית קארה דלווין. בשלהי שנת 2016 הייתה במערכת יחסים עם השחקנית האמריקאית ממוצא יהודי קריסטן סטיוארט.

 דיסקוגרפיה 
 אלבומי אולפן 
 2007: Marry Me
 2009: Actor
 2011: Strange Mercy
 2014: St. Vincent
 2017: Masseduction
 2021: Daddy's Home
 2024: All Born Screaming

 אלבומי אולפן בשיתוף
 2012: Love This Giant (עם דייוויד ביירן)

 פרסים ומועמדויות 
פרסשנהקטגוריהעבורתוצאהמקורפרס גראמי2025ביצוע הרוק הטוב ביותר"Broken Man"שיר הרוק הטוב ביותרביצוע המוזיקה האלטרנטיבית הטוב ביותר"Flea"אלבום המוזיקה האלטרנטיבית הטוב ביותרAll Born Screaming

קישורים חיצוניים





הערות שוליים

קטגוריה:אמריקאים ילידי אוקלהומה
קטגוריה:טלסה (אוקלהומה): אישים
קטגוריה:זמרות-יוצרות אמריקאיות
קטגוריה:זמרים-יוצרים אמריקאים
קטגוריה:שחקנים אמריקאים
קטגוריה:שחקניות אמריקאיות
קטגוריה:מפיקים אמריקאים
קטגוריה:מפיקות אמריקאיות
קטגוריה:מוזיקאיות אמריקאיות
קטגוריה:מוזיקאים אמריקאים
קטגוריה:זמרי פופ אמריקאים
קטגוריה:זמרי רוק אמריקאים
קטגוריה:זמרות רוק אמריקאיות
קטגוריה:זמרות פופ אמריקאיות
קטגוריה:זמרות מצו סופרן
קטגוריה:זוכי פרס גראמי לאלבום המוזיקה האלטרנטיבית הטוב ביותר
קטגוריה:זוכות פרס גראמי
קטגוריה:תסריטאיות קולנוע אמריקאיות
קטגוריה:תסריטאי קולנוע אמריקאים
קטגוריה:גיטריסטים אמריקאים
קטגוריה:גיטריסטיות אמריקאיות
קטגוריה:נגני כלי הקשה
קטגוריה:קלידנים
קטגוריה:אמני ריפבליק רקורדס
קטגוריה:אמניות ריפבליק רקורדס
קטגוריה:אמריקאים שנולדו ב-1982
קטגוריה:אמריקאיות שנולדו ב-1982
קטגוריה:להט"ביות אמריקאיות
קטגוריה:זמרים להט"בים אמריקאים